ལོ་འདི་གཉིས་ཀྱི་རིང་ལ།རྒྱལ་ཁབ་ཀྱིས་ཆེས་མཐོའི་མགྲིན་ངག་བརྒྱུད་དེ།ནང་བསྟན་ཆོས་ལུགས་ཟེར་བ་མི་དམངས་མང་ཚོགས་ཀྱི་འདུ་ཤེས་འཛིན་སྟངས་གཙོ་བོར་འགྱུར་དགོས་རབས།སྤྱི་ཚོགས་ཀྱི་རིན་ཐང་ལྟ་བར་གཏོང་དགོས་ཚུལ་སོགས་རྫོགས་མེད་ལབ་ཀྱི་འདུགམགོ་བདེ་འུ་ཚོས་ད་ནི་རང་ལ་ཡང་ཟས་ལྷག་འཐུང་འཕྲོ་ཞིག་ཐོབ་རྒྱུ་རེད་སྙམ་སྟེ་དགའ་ཀྲོག་ཀྲོག་མགོ་མ་ཚོས་གོང་ལྕེ་ལ་སྙབ་ཀྱི་འདུགསྐལ་མེད་སར་སྐེ་སྲིང་གིན་འདུགདོན་དུ་ནང་བསྟན་ཆོས་ལུགས་ཟེར་བ་དེ།དབང་ཤེད་བཀོལ་ཏེ་འདུ་ཤེས་འཛིན་སྟངས་སུ་འགྱུར་དགོས་ཞེས་ན་གྱུར་འགྲོ་བ་ཞིག་དང་ཡང་འགྱུར་མི་དགོས་ཞེས་ན་མི་འགྱུར་བ་ཞིག་ཡིན་ནམ།ཐ་ན་དེ་ག་ལོ་ངོ་སྟོང་ཕྲག་བརྒྱུད་དེ་བོད་པ་ཚོས་ཡིན་མདོག་ཁ་པོས་རང་གི་འདུ་ཤེས་འཛིན་སྟངས་ཟེར་བར་བཟུང་ཡོད་རུང་།རླུང་དམར་འུར་འུར་ཁྲོད་འུ་ཚོ་རང་གིས་ལག་དངོས་ཀྱིས་ཐོ་བས་བཅོམ་ཞིང་སྟ་རེས་བརྡུངས་སོང་བ་མིན་ནམ།དེ་བརྗེད་སོང་ཟེར་ན་ཤོབ་རྒན་ཁྱོད་ལ་སྐྱོབ་ཐབས་མེད་པ་འདྲ།